Suchinthana/ta-wikipedia huggingface dataset:
எஸ். ஏ. அசோகன்

எஸ். ஏ. அசோகன் (S. A. Ashokan) ஒரு தமிழ்த் திரைப்பட நடிகராவார். இவர் பொதுவாக  அசோகன் என்றறியப்படுகிறார். தமிழ்த் திரைப்படவுலகில் சிறந்த வில்லன் நடிகராக அறியப்பட்ட இவர் ஒரு குணசித்திர நடிகருமாவார்.

இளமைப் பருவம் 
திருச்சியில் பிறந்து வளர்ந்த இவரது இயற்பெயர் ஆன்டனி ஆகும். தனது சிறுவயது முதலே, மேடைநாடகங்களில் பங்கேற்பதிலும் பேச்சுப் போட்டி மற்றும் கட்டுரைப்போட்டிகளில் பங்கேற்பதிலும் ஆர்வம் காட்டினார். திருச்சியிலுள்ள புனித சூசையப்பர் கல்லூரியில் தனது இளங்கலைப் பட்டப்படிப்பை முடித்தார்.

தொழில் வாழ்க்கை 
பட்டப்படிப்பு முடித்த பின்னர் இயக்குநர் டி. ஆர். ராமண்ணாவைச் சந்தித்தார். அவர் அசோகனை திரையுலகிற்கு அறிமுகப்படுத்தினார். ராமண்ணாவின் விருப்பப்படி, ஆன்டனி என்ற தன் பெயரை அசோகன் என திரையுலகிற்காக மாற்றிக் கொண்டார். முதன்முதலில் ஔவையார் என்ற தமிழ்த் திரைப்படத்தில் அறிமுகமானார். 1961 ஆம் ஆண்டில் வெளியான கப்பலோட்டிய தமிழன் திரைப்படத்தின் மூலம் திரையுலகில் முன்னேறத் தொடங்கினார். இத் திரைப்படத்தில் ஆஷ் துரை வேடமேற்று நடித்திருந்தார். 1960 மற்றும் 1970 களில் பெரும்பாலும் வில்லன் கதாபாத்திரங்களிலேயே நடித்தாலும் பல குணசித்திர வேடங்களிலும் நடித்திருக்கிறார். திரைப்படங்களில் இவரது குரலின் தொனியும், வசனங்களை இவர் உச்சரித்த பாணியும் இவருக்கு நல்லபெயரைப் பெற்றுத்தந்தன.

குறிப்பிடத்தக்க திரைப்படங்கள் 
 வல்லவனுக்கு வல்லவன் 
 கர்ணன் 
 உலகம் சுற்றும் வாலிபன் 
 கந்தன் கருணை 
 வீரத்திருமகன் 
 ஆட்டுக்கார அலமேலு 
 அடிமைப் பெண் 
 அன்பே வா 
 காஞ்சித் தலைவன் 
 ராமன் தேடிய சீதை

மறைவு 
எஸ். ஏ. அசோகன் 1982 நவம்பர் 19 அன்று தனது 52ஆவது அகவையில் மாரடைப்பால் காலமானார். மூன்று ஆண்டுகளின் பின்னர் இவரது மனைவி மேரி ஞானம் (சரசுவதி) காலமானார். இவர்களின் இரண்டு மகன்களில் அமல்ராஜ் காலமாகிவிட்டார். மற்றையவர் வின்சென்ட் அசோகன் தென்னிந்தியத் திரைப்படங்களில் நடித்து வருகிறார்.

மேற்கோள்கள்

வெளி இணைப்புகள் 
 

1931 பிறப்புகள்
1982 இறப்புகள்
திருச்சிராப்பள்ளித் திரைப்பட நடிகர்கள்
தமிழ்த் திரைப்பட நடிகர்கள்
பொடியாக்கி

பொடியாக்கி(Pulverizer) என்பது பல வகை மூலப்பொருள்களை பொடியாக்க உதவும் இயந்திரம் ஆகும். எடுத்துக்காட்டாக நீராவியை உருவாக்கும் உலைகளில் எரிபொருளாக பயன்படும் நிலக்கரியை பொடியாக்க பொடியாக்கி உதவுகிறது.

வகைகள்
மூன்று முக்கிய வகைகள்:
குறை வேக பொடியாக்கி
மித வேக பொடியாக்கி
அதி வேக பொடியாக்கி

மேற்கோள்கள்

கருவிகள்
வேதியியல் கருவிகள்
பரிணாமம் (திரைப்படம்)

இதே பெயரில் வெளிவந்த புதினத்தைப் பற்றி அறிய, பரிணாமம் (புதினம்) என்ற பக்கத்தைப் பார்க்கவும்.
அறிவியல் தொடர்பான தலைப்பிற்கு, பரிணாம வளர்ச்சி என்ற தலைப்பைப் பார்க்கவும்.

பரிணாமம் (Parinamam) என்னும் மலையாள மொழித் திரைப்படத்தை இந்திய தேசியத் திரைப்பட வளர்ச்சிக் கழகம் தயாரித்தது. இதை பி. வேணு இயக்கினார். பணி ஓய்வுக்குப் பின்னரும், வயதான காலத்திலும் முதியோர்கள் எதிர்கொள்ளும் துன்பங்களையும் எதார்த்த கால சூழ்நிலைகளையும் களமாகக் கொண்ட திரைப்படம்.

நடித்தோர்
மாடம்பு குஞ்ஞுகுட்டன்
நெடுமுடி வேணு
கவியூர் பொன்னம்மா
அசோகன்
சாலு மோகன்
அர்ச்சனா
டி. பி. மாதவன்
நித்யா ரஞ்சித்

கதை
தந்தையின் ஓய்வூதியப் பணத்தின் மூலம் வேலை பெறும் மகன், அதன் பின்னர் தந்தையை எவ்வாறு நடத்துகிறான் என்பதைக் கதைக்களமாகக் கொண்டு அதனிடையே பல சிறு சிறு சம்பவங்களையும் சேர்க்கிறார் இயக்குநர். வேலைக்குச் சேர்ந்த பின்னர், தனது பெற்றோரையும் சகோதரியையும் விட, தன் மனைவி, குழந்தை ஆகியோரின் மீது கவனம் திரும்புவதும், அதன் ஒரு பாகமாக தனது தந்தையின் பிரியமான வீட்டை விட்டு அனைவரும் குடிமாற அவன் செய்யும் ஏற்பாடுகளும் கதைக்களத்தில் இடம்பெறுகின்றன. அவனது வீடு மாற்றும் செயல்பாடுகள் நிறைவேறினவா இல்லையா என்பதுடன் திரைப்படத்தை முடித்திருக்கிறார்.

பணி ஓய்வுக்குப் பின்னர், தவறான தமது தீர்ப்புக்காக வருந்தி, அனைத்தையும் துறந்து தீர்த்த யாத்திரை செல்லும் ஒரு நீதிபதியைப் பற்றிய கதையும் இடம் பெறுகிறது. வீட்டில் மரியாதையைப் பெற, வேலை இல்லாத நிலையிலும் வேலையிருப்பதாகக் கூறி கடன் வாங்கி வீட்டில் தரும் முதியவரைப் பற்றிய கதையும் இடம் பெறுகிறது. தம் குழந்தைகளை வளர்க்க பிச்சையெடுத்த ஒரு தந்தை, தன் பிள்ளைகளாலேயே அவமானப்படுத்தப்படும் சம்பவமும் இடம் பெற்றுள்ளது.

அங்கீகாரங்களும் விருதுகளும்
ஆஷ்தோத் பன்னாட்டுத் திரைப்பட விழா, இசுரேல் - சிறந்த திரைக்கதைக்கான விருது 

இந்த திரைப்படத்தை கீழ்க்காணும் திரைத் திருவிழாக்களில் திரையிட்டனர்.
மலையாளத் திரைப்பட விழா, துபாய் (2003)
சென்னை பன்னாட்டுத் திரைப்பட விழா (2003)
இந்தியன் பனரோமா (2003)

மேற்கோள்கள்

2003 மலையாளத் திரைப்படங்கள்
இந்திய மலையாளத் திரைப்படங்கள்
கிரேக் கில்லெஸ்பி

கிரேக் கில்லெஸ் () (பிறப்பு: 1 செப்டம்பர் 1967) இவர் ஒரு ஆஸ்திரேலியா நாட்டு இயக்குநர் ஆவார். இவர் மில்லியன் டாலர் ஆர்ம் போன்ற சில திரைப்படங்களை இயக்கியுள்ளார்.

வெளி இணைப்புகள்  

திரைப்பட இயக்குநர்கள்
1967 பிறப்புகள்
வாழும் நபர்கள்
லூக் கிரீன்ஃபீல்ட்

லூக் கிரீன்ஃபீல்ட் () (பிறப்பு: பெப்ரவரி 5, 1972) இவர் ஒரு அமெரிக்க நாட்டு இயக்குநர் ஆவார். இவர் லெட்ஸ் பி கோப்ஸ் போன்ற பல திரைப்படங்களை இயக்கியுள்ளார்.

வெளி இணைப்புகள்  
 

1972 பிறப்புகள்
வாழும் நபர்கள்
அமெரிக்கத் திரைப்பட இயக்குநர்கள்
அமெரிக்க ஆண் திரைப்பட நடிகர்கள்
சதுப்புநில கவுதாரி

சதுப்புநில கவுதாரி (Swamp partridge or  Swamp francolin)  இனப்பறவைகள், இந்தியா, நேபாளம் மற்றும் வங்காள தேசம் ஆகிய நாடுகளில், குறிப்பாக கங்கைச் சமவெளி மற்றும் பிரம்மபுத்திரா சமவெளிகளில் அதிகம் காணப்படுகிறது. .

இதனையும் காண்க
 கவுதாரி

மேற்கோள்கள்

வெளி இணைப்புகள்
 BirdLife Species Factsheet: சதுப்புநில கவுதாரி பறவை 

ஆசியப் பறவைகள்
வங்காளதேசப் பறவைகள்
இந்தியப் பறவைகள்
நேபாளப் பறவைகள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
கண்ணூர் வட்டம்

கேரளத்தின்  கண்ணூர் மாவட்டத்தில் கண்ணூர் வட்டம் உள்ளது. இது கண்ணூர், எடக்காடு ஆகிய மண்டலங்களை உள்ளடக்கியது. .

ஊராட்சிகள்

கண்ணூர் மண்டலம்
 அழீக்கோடு,  சிறக்கல்,  பள்ளிக்குன்னு,  பூழாதி,  வளபட்டணம், பாப்பினிச்சேரி ஆகிய 6 ஊராட்சிகள் கண்ணூர் மண்டலத்திற்கு உட்பட்டவை.

எடக்காடு மண்டலம் 
எடக்காடு மண்டலத்தில்  எடக்காடு,  அஞ்சரக்கண்டி,  சேலோறை,  செம்பிலோடு,  எளயாவூர்,  கடம்பூர்,  முண்டேரி,  முழப்பிலங்காடு,  பெரளசேரி ஆகிய ஊராட்சிகள் உள்ளன.

மேற்கோள்கள் 

கண்ணூர் மாவட்டம்
திருவாளப்புத்தூர் டி. ஏ. கலியமூர்த்தி

திருவாளப்புத்தூர் டி. ஏ. கலியமூர்த்தி (Thiruvalaputhur T. A. Kaliyamurthy), அக்டோபர் 22, 1948 - பெப்ரவரி 19, 2020) தமிழகத்தைச் சேர்ந்த தவில் இசைக் கலைஞராவார்.

ஆரம்பகால வாழ்க்கை
திருவாளப்புத்தூர் எனும் ஊரில் பிறந்தவர் கலியமூர்த்தி. பெற்றோர்: வி. அருணாசலம் பிள்ளை - ராஜாமணி அம்மாள். தவில் வாசிப்புக் கலையை தனது தாய்மாமா எஸ். கதிர்வேல் பிள்ளையிடம் 5 வயது முதல் 8 வயது வரை கற்றார். பின்னர் தனது தந்தை வழி தாத்தாவின் அண்ணனாகிய திருவாளப்புத்தூர் பசுபதிப் பிள்ளையிடம் சிறப்புப் பயிற்சிப் பெற்றார். ஏழாண்டு காலப் பயிற்சிக்குப் பிறகு கச்சேரிகளில் வாசிக்கத் தொடங்கினார்.

இசை வாழ்க்கை
சிறப்புத் தவில் கலைஞராக முன்னணி நாதசுரக் கலைஞர்கள் திருவெண்காடு டி. பி. சுப்பிரமணிய பிள்ளை, திருவிழிமிழலை கோவிந்தராஜ பிள்ளை சகோதரர்கள், செம்பனார்கோயில் எஸ். ஆர். தட்சிணாமூர்த்தி பிள்ளை சகோதரர்கள், திருமெய்ஞானம் நடராஜ சுந்தரம் பிள்ளை, நாமகிரிப்பேட்டை கிருஷ்ணன், மதுரை சேதுராமன் பொன்னுசாமி, சேக் சின்ன மௌலானா, ஏ. கே. சி. நடராஜன் ஆகியோருக்கு வாசித்துள்ளார்.

சிறப்புகள்

தவில் இசை மாமணி

விருதுகள்
 கலைமாமணி விருது, 1981
 வலயப்பட்டி விருது, 2008

மறைவு
டி. ஏ. கலியமூர்த்தி 2020 பெப்ரவரி 19 இல் மாரடைப்பால் காலமானார்.

மேற்கோள்கள்

உசாத்துணை 
 Spotlight on nagaswaram
 Upholding the musical tradition கலியமூர்த்தியின் செவ்வி
 Meeting of traditions

1948 பிறப்புகள்
கலைமாமணி விருது பெற்றவர்கள்
தவில் கலைஞர்கள்
2020 இறப்புகள்
மயிலாடுதுறை மாவட்ட நபர்கள்
ஊர் பெயரால் அறியப்படும் மக்கள்
காசர்கோடு வட்டம்

கேரளத்தின்  காசர்கோடு மாவட்டத்தில் காசர்கோடு வட்டம் அமைந்துள்ளது. இது மஞ்சேஸ்வரம், காசர்கோடு, உதுமை ஆகிய மண்டலங்களை உள்ளடக்கியது. இதன் தலைமையகம் காசர்கோட்டில் உள்ளது.

மஞ்சேஸ்வரம் மண்டலம்
மஞ்சேஸ்வரம் மண்டலத்தில்  மஞ்சேஸ்வரம்,  வோர்க்காடி,  மீஞ்ச,  பைவளிகெ,  மங்கல்பாடி,  என்மகஜெ,  புத்திகெ,  கும்பள ஆகிய எட்டு ஊராட்சிகள் உள்ளன.

காசர்கோடு மண்டலம்
காசர்கோடு மண்டலத்தில்  மொக்ரால் - புத்தூர்,  மதூர்,  செங்கள,  பதியடுக்க,  கும்படாஜெ,  பேலூர்,  காறடுக்க ஆகிய ஊராட்சிகள் உள்ளன.

உதுமை மண்டலம்
 செம்மநாடு,  உதுமை,  பள்ளிக்கரை,  புல்லூர்-பெரிய,  பேடடுக்க,  முளியார்,  குற்றிக்கோல்,  தேலம்பாடி ஆகிய எட்டு ஊராட்சிகள் உதுமை மண்டலத்தில் உள்ளன.

சான்றுகள்

மேற்கோள்கள்

காசர்கோடு  மாவட்டம்
பிற்பகல்

பிற்பகல் (Afternoon) என்பது நண்பகலுக்கும் மாலை நேரத்திற்கும் இடைப்பட்ட காலம் ஆகும். இது பழமையான வார்த்தை ஆகும். தோரயமாக 14.00 மணி முதல் 8:00 வரை (20:00) பிற்பகல் என அழைக்கப்படுகிறது.

பழமொழி 
முற்பகல் செய்யின் பிற்பகல் விளையும்!

திருக்குறள் 
பிறர்க்கின்னா முற்பகற் செய்யிற் தமக்கின்னா
பிற்பகற் றாமே வரும்

மேற்கோள்கள்

காலம்
ஒரு நாளின் பகுதிகள்
கேரளப் பல்கலைக்கழகம்

{{Infobox University|
name=கேரளப் பல்கலைக்கழகம்University of Kerala|
motto='|
established=1937|
type=பொது|
chancellor=ஆர். எல். பாட்டியா|
vice_chancellor=முனைவர் எ.கே.ராமச்சந்திரன் நாயர்|
city=திருவனந்தபுரம் |
state=கேரளா|
country=|
undergrad=|
postgrad=|
postgrad_label=பட்டப் பின்படிப்பு|
faculty=16|
campus=நகரப் பகுதி|
|affiliations=பல்கலைக்கழக மானியம்|
website=பல்கலைக்கழகத்தின் இணையதளம்|
image=
}}கேரளப் பல்கலைக்கழகம்' (University of Kerala'') இந்தியாவின் கேரளா மாநிலத்தில் திருவனந்தபுரம் நகரில் அமைந்துள்ள ஒரு அரசுப் பல்கலைக்கழகம் ஆகும். இது 1937 ஆம் ஆண்டு உருவாக்கப்பட்டது.

இப்பல்கலைக்கழகத்தில் 16 பீடங்களும் (faculty), 41 துறைகளும் உள்ளன. இதன் கீழ் மொத்தம் 81 கல்லூரிகள் மாநிலமெங்கும் இணைக்கப்பட்டுள்ளன. இவற்றில் 41 கலை மற்றும் அறிவியல் கல்லூரிகள் ஆகும். இவற்றில் இரண்டு சட்டக் கல்லூரிகள், நான்கு பொறியியல் கல்லூரிகள், இரண்டு மருத்துவக் கல்லூரிகள், 13 ஆசிரியப் பயிற்சிக் கல்லூரிகள், ஆகியனவும் அடங்குகின்றன.

தமிழ்த்துறை 
கேரளா பல்கலைக்கழகத்தின் தமிழ்த்துறை பாரம்பரியம் மிக்க துறையாகும். 1944 -ஆம் ஆண்டு தொடங்கப்பட்டது. தமிழ்நாட்டைச்சேர்ந்த டாக்டர். அழகப்பச் செட்டியார் என்பவர் தந்த நன்கொடை ரூ.ஒரு இலட்சம் உதவியால் இத்துறை நிறுவப்பட்டது. பின்னர் பேராசிரியர் வ. அய். சுப்பிரமணியம், பேரா. இராகவ அய்யங்கார், பேரா. வையாபுரிப் பிள்ளை, பேரா. ச. வே. சுப்பிரமணியன், பேரா. இளையபெருமாள், பேரா. சுப்பிரமணி, பேராசிரியை. குளோரியா சுந்தரமதி, பேரா. கி. நாச்சிமுத்து ஆகியோரால் உருவாக்கி வளர்க்கப்பட்டது.

வெளி இணைப்புகள் 
 கேரளப் பல்கலைக்கழகம் 
 தமிழ்த்துறை

மேற்கோள்கள்

கேரளப் பல்கலைக்கழகங்கள்
தமிழ்மொழிப் பட்டப்படிப்பு உள்ள பல்கலைக்கழகங்கள்
திருவனந்தபுரத்திலுள்ள கட்டடங்கள்
பொறுமை

பொறுமை (Patience) என்பது துன்பம் ஏற்படும்போது உணர்ச்சி வயப்படாமலும், கோபம் கொள்ளாமலும் இருக்கும் மனநிலை ஆகும். மற்றவர் இகழும் போதும், நீண்ட தாமதங்கள் ஏற்படும் போதும், பிரச்சனைகள் ஏற்படும் போதும், தொடர்துன்பங்கள் வரும் போதும், சில அசாதரண சூழ்நிலைகளிலும் அமைதியாக இருக்கும் குணம் ஆகும். இந்த குணம் பல்வேறு உடல் நோய்களில் இருந்தும், மன நோய்களில் இருந்தும் பாதுகாப்பதாக கருதப்படுகிறது.

அறிவியல் பார்வை
பரிணாம உளவியலிலும் அறிவாற்றல் நரம்பு அறிவியலிலும் பொறுமையைப் பற்றி ஆய்வுகள் மேற்கொள்ளப்படுகின்றன. மனிதனும் விலங்குகளும் கொண்டிருக்கும் முடிவு செய்யும் திறமையைப் பற்றி ஆராய்ந்த போது, சிறிது நேரம் காத்திருந்தால் சிறிய நன்மை அடையலாம் என்றும், நீண்ட காலம் காத்திருந்தால் பெரிய நன்மைகளை அடையலாம் என்றும் இரண்டு விருப்பத் தேர்வைக் கொடுக்கும் போது, சிறிது நேரம் காத்திருந்து சிறிய நன்மை என்பதையே பெரும்பாலும் தேர்வு செய்கிறார்கள். இதை ஆன்மிகத்தில் சிற்றின்பம் என்றும் பேரின்பம் என்றும் விளக்குகிறார்கள்.
தாமதமாகும் இணைய தளங்களைக் காட்டிலும், விரைவில் ஏற்றப்படும் இணைய தளங்களையே பயனர்கள் விரும்புவதை எடுத்துக்காட்டாகக் கொள்ளலாம்.

நூல்களில் குறிப்புகள்

திருக்குறள்
திருக்குறளில், பொறையுடைமை என்ற அதிகாரத்தில் பொறுமையின் பெருமைகளை திருவள்ளுவர் விளக்கியுள்ளார்.

எடுத்துக்காட்டாக: 
அகழ்வாரைத் தாங்கும் நிலம்போலத் தம்மை
இகழ்வார்ப் பொறுத்தல் தலை. 
குறள் விளக்கம்: 
தன்னைத் தோண்டுபவரை பொறுத்துத் தாங்கிக் கொள்ளும் நிலம்போல, தம்மை இகழ்ந்து பேசுபவரைப் பொறுத்துக் கொள்ளுதல் முதன்மையான அறமாகும்.

மேற்கோள்கள்

உணர்ச்சிகள்
அண்டிலியா (கட்டிடம்)

அண்டிலியா (Antilia), என்பது இந்தியாவின் மும்பை நகரத்தின் தெற்கு பகுதியில் உள்ள ஒரு தனியார் வதிவிட வளாகமாகும். இது ரிலையன்ஸ் இன்டஸ்ட்ரீஸ் லிமிடெட்டின் மேலாண்மை இயக்குநர் முகேசு அம்பானி அவர்களிற்குச்   சொந்தமானது. இது உலகின் மிக விலை உயர்ந்த வீடாகக் கருதப்படுகின்றது. இதனைப் பராமரிக்க மட்டும் அறுநூறு முழுநேரப் பணியாளர்கள் நியமிக்கப்பட்டுள்ளார்கள். இது அமெரிக்காவின் போர்ப்ஸ் இதழ் 2014 ஆம் ஆண்டில் வெளியிட்டுள்ள உலகின் மிக விலையுயர்ந்த வீடுகளின் பட்டியலில் முதலிடம் பிடித்தது.

அண்டிலியா என்ற பெயர் வரக்காரணம்
15 ஆம் நூற்றாண்டு காலத்தில், அத்திலாந்திக்குப் பெருங்கடல்ப் பகுதியில், மேற்குப் போர்த்துக்கல்லுக்கும் ஸ்பெயினிற்கும் தொலைவில் அமைந்திருந்து மறைந்து போனது என நம்பப்படும் அண்டிலியா என்ற ஒரு கற்பனைத் தீவின் பெயரே முகேசு அம்பானியின் இந்த 570 அடி உயரமுடைய 27 மாடிகளைக் கொண்ட அடுக்குமாடி வீட்டிற்குச் சூட்டப்பட்டுள்ளது.

கட்டுமானம் 
அண்டிலியாவின் கட்டிடகலை வடிவமைப்பானது சிகாகோவை தளமாக கொண்டு இயங்கும்  பெர்கின்ஸ்+வில் கட்டிடகலை நிபுணர்களால் வடிவமைக்கப்பட்டதுடன் அண்டிலியாவின் கட்டமைப்பு சார்ந்த வடிவமைப்பானது மும்பையைச் சேர்ந்த ஸ்டெர்லிங் இன்ஜினியரிங் கன்சல்டன்சி வரையறுக்கப்பட்ட தனியார் நிறுவனத்தால் வடிவமைப்புச் செய்யப்பட்டது. இதனை அவுஸ்திரேலியாவினைத் தளமாகக் கொண்டு இயங்கும் லெய்டன் ஹோல்டிங்க்ஸ் கட்டுமான நிறுவனத்தினர் நிர்மாணித்துக் கொடுத்தனர்.

உசாத்துணை

மும்பை
இந்தியக் கட்டிடக்கலை
கர்நாடக சலனச்சித்ர அகாடமி

கர்நாடக சலனச்சித்ர அகாடமி (பொருள்: கர்நாடக திரைப்படக் கழகம்) என்பது கர்நாடக அரசு ஏற்படுத்திய அமைப்பு ஆகும். கன்னடத் திரைப்படங்களை ஊக்குவிப்பதற்காக 2009 ஆம் ஆண்டில் தொடங்கப்பட்டது.
பெங்களூர் பன்னாட்டு திரைப்பட விழா உள்ளிட்ட திரைப்பட நிகழ்வுகளை நடத்தி வைக்கிறது. தாரா என்னும் நடிகை, இதன் தலைமைப் பதவியில் உள்ளார்.

செயல்பாடுகள்
கர்நாடகத்தில் மாவட்ட, வட்ட அளவிலான திரைத்துறைக் கல்விக் கழகங்களை நிறுவுவதும், திரைத்துறை தொடர்பான பாடங்களை கற்பிப்பதும் இதன் நோக்கம் ஆகும். திரைப்பட சங்கங்களை அமைப்பதற்கும், திரைத்துறை தொடர்பான செயல்பாடுகளை ஊக்குவிப்பதற்கும் உதவுகிறது. பெங்களூரில் நடந்த ஆறாவது பெங்களூர் பன்னாட்டுத் திரைப்பட விழாவை முன்னின்று நடத்துமாறு கர்நாடக அரசு உத்தரவிட்டது. இந்தியாவின் பிற திரைப்பட சங்கங்களுடன் இணைந்து, கர்நாடக சலனச்சித்ர அகாடமியின் பன்னாட்டுத் திரைப்பட விழாவையும் நடத்தும்.

சான்றுகள்

இணைப்புகள்
இணையதளம்

கன்னடத் திரைப்படத்துறை
திரைப்படம் தொடர்பான குறுங்கட்டுரைகள்
அமைப்புகள்
கர்நாடக அரசு
பருப்பொருளியல்

பருப்பொருளியல் (அ) பருவினப் பொருளியல் (Macroeconomics) என்பது, பொருளியலின் இரு பெரும் பிரிவுகளில் ஒன்றாகும். மற்றொன்று நுண்பொருளியல் (microeconomics) ஆகும். பருப்பொருளியல் நாடுசார் அல்லது மண்டலம்சார் பொருளாதாரச் செயற்பாடு, கட்டமைப்பு, நடத்தை ஆகியவற்றுடன் தொடர்புள்ளது. ஒரு நாட்டினுடைய பொருளாதாரத்தின் கட்டமைப்பு மற்றும் அதனுடைய செயல்திறன் ஆகியவற்றின் மீது தாக்கத்தை ஏற்படுத்த கூடிய எந்த ஒரு விஷயமும் பருவினப் பொருளியல் சார்ந்ததாகும். பருப்பொருளியல், மொத்த உள்நாட்டு உற்பத்தி (GDP), வேலையின்மை வீதம், விலைச் சுட்டெண் போன்றவற்றை ஆய்வு செய்வதன் மூலம், முழுப் பொருளாதாரமும் எவ்வாறு செயற்படுகிறது என்பதைப் புரிந்து கொள்ள முயல்கிறது. தேசிய வருமானம், விளைவு, நுகர்வு, வேலையின்மை, பணவீக்கம், சேமிப்பு, முதலீடு, பன்னாட்டு வணிகம், பன்னாட்டு நிதியம் போன்றவற்றுக்கு இடையிலான தொடர்புகளை விளக்கும் மாதிரிகளை பருப்பொருளியலாளர்கள் உருவாக்குகின்றனர். ஒரு நாட்டின் மொத்த உள்நாட்டு உற்பத்தி, வேலையின்மை விகிதம ஆகியவற்றை குறைக்க ஆரசாங்கம் தீட்டும் செயல்திட்டம், நாட்டின் நிதி கொள்கை (Fiscal policy), ஒரு நாட்டின் பண அமைப்பை கட்டுபடுத்த மத்திய வங்கி தீட்டும் பணவியல் கொள்கை (monetary policy), வணிக சுழற்சிகள் (Business cycles), பணவீக்கம் (inflation) மற்றும் பணவாட்டம் (deflation) இவை அனைத்துமே பருவினப் பொருளியல் கீழ் வருவனவாகும். மாறாக நுண்பொருளியலில், நிறுவனங்கள், நுகர்வோர் போன்ற தனிக் காரணிகளின் செயற்பாடுகளும், எவ்வாறு அவற்றின் நடத்தைகள் குறிப்பிட்ட சந்தையில் காணும் விலைகள், அளவு என்பவற்றைக் கட்டுப்படுத்துகின்றன என்பதும் ஆய்வு செய்யப்படுகின்றது.

மேற்கோள்கள்

பொருளியல்
ரிலையன்ஸ் இன்டஸ்ட்ரீஸ்

ரிலையன்ஸ் இன்டஸ்ட்ரீஸ் லிமிட்டெட் (Reliance Industries, , , ) இந்தியாவின் தனியார்துறை நிறுவனங்களில் மிகவும் பெரிய நிறுவனமும், லாபகரணமானதுமாகும். ஃபார்ச்சூன் இதழ் வெளியிடும் உலகின் பெரும் 500 நிறுவனங்களில் ஒன்றாகும். 1966ஆம் ஆண்டு திருபாய் அம்பானி 15 இலட்சம் பண முதலீடு செய்து துவங்கிய இந்நிறுவனம் $28 பில்லியன் வருமானம் (2006) கொண்ட நிறுவனமாக வளர்ந்துள்ளது. 1977-ஆம் ஆண்டு ரூ.10-இற்கு விற்ற அதன் முதல் பொதுப்பங்கு விற்பனையில் முதலீடு செய்த பங்குதாரர்கள் பெரும் இலாபம் ஈட்டியுள்ளனர். இன்று எண்ணெய் சுத்திகரிப்பு, பெட்ரோகெமிகல்ஸ், துணி,சில்லறை விற்பனை ஆகிய துறைகளில் வணிகம் செய்கிறது.

வரலாறு 
1966ஆம் ஆண்டு ரிலையன்ஸ் டெக்ஸ்டைல்ஸ் என குஜராத்தில் நரோதாவில் துவங்கி விமல் என்னும் பெயரில் தனது துணிவகைகளை (சேலை, திரைகள்) விற்பனை செய்து வந்தது. பின்னோக்கிய கச்சாப்பொருள் ஒருங்கிணைப்பு என்ற யுக்தியைப் பின்பற்றி, துணிகளுக்கு வேண்டிய பாலியஸ்டர் நூலிழைகளை தயாரிக்க குஜராத்தில் உள்ள பாதாளகங்காவில் ஓர் தொழிற்சாலையை நிறுவினர். பின்னர் அந்த நூலிழைகளுக்கு வேண்டிய பாலியஸ்டர் கச்சாப்பொருளைத் தயாரிக்க ஹஜீரா என்றவிடத்தில் பெட்ரோகெமிக்கல் தொழிற்சாலையை நிறுவினர். இறுதியாக பாறை எண்ணெய்|பாறை எண்ணெயிலிருந்து அந்த மூலப்பொருளை பெற ஜாம்நகர் என்றவிடத்தில் ஆசியாவிலேயே மிகப்பெரிய எண்ணெய் சுத்திகரிப்பு ஆலையை நிறுவினர்.

வணிக விரிவாக்க முடிவாக 2000ஆம் ஆண்டு முதல் பங்குநிதி நிறுவனங்கள், மின்னாற்றல் தயாரிப்பு மற்றும் விற்பனை, தொலைதொடர்பு சேவைகள் ஆகியவற்றிலும் ஈடுபட்டனர். 2005ஆம் ஆண்டு நிறுவனர் திருபாய் மறைந்த நிலையில் மகன்கள் முகேஷ் அம்பானி, அனில் அம்பானியிடையே எழுந்த குடும்பப் பிரிவினை காரணமாக இந்நிறுவனமும் இரண்டாக பிளந்தது. பங்குநிதி நிறுவனங்கள்,மின்னாற்றல் தயாரிப்பு மற்றும் விற்பனை, தொலைதொடர்பு சேவைகள் தம்பி அனிலிடம் கொடுக்கப்பட்டு அனில் திருபாய் அம்பானி குழுமம் என்ற பெயரில் இயங்குகின்றன. கோதவரி படுகையிலிருந்து எடுக்கப்படும் இயற்கைவாயுவினை விலைகுறைந்த ஒப்பந்த விலையில் பெறுவது குறித்து ரிலையன்ஸ் நிறுவனத்தின் மீது இவர் தொடுத்த வழக்கு நிலுவையில் உள்ளது.

பிரிவுபட்டபின் சில்லறை விற்பனைத்துறையில் ரிலையன்ஸ் நிறுவனம் ஈடுபட்டுள்ளது. ஜாம்நகரில் இரண்டாவது எண்ணெய் சுத்திகரிப்பு ஆலையையும் இயக்கத்திற்கு கொண்டுவந்துள்ளது.

சான்றுகள்

வணிக நிறுவனங்கள்
நிப்டி 50 நிறுவனங்கள்
ஸ்ரீகுமாரி ராமச்சந்திரன்

ஸ்ரீகுமார் என்பவர் மலையாள எழுத்தாளர் ஆவார். இவர் சிறுகதைகளையும், புதினங்களையும் எழுதியுள்ளார். நாட்டியக் கலைஞரும் ஆவார்.

ஆக்கங்கள்

சிறுகதைகள்
நிர்மால்யம் -  1993
பரித்ரானம் -1995
தாய்‌வேர் - 1997
நட்சத்திரங்களுக்கு நிறமுண்டோ -  1999
விதவகளுடெ கிராமம் - 1999
பலவேஷங்களில் சில மனுஷ்யர் -  2001
சைலன்ஸ் ஆப் தி குரோவ் - 2003
முஹாஜிர் - 2005
 புலச்சிந்த் - 2008
காள் கேள் - 2011

புதினம்
காலமே மாப்பு தரூ -  1997
பியோண்ட் தி பைனல் எபிசோடு - 2002
ஜலசமாதி - 2004
அக்னிவீண - 2005
தயாஹர்ஜி - 2010

விருதுகள்
 ரோட்டரி இலக்கிய விருது - பரித்ரானம் - 1997
 டாட்டாபுரம் சுகுமாரன் விருது - விதவகளுடெ கிராமம் - 1999
 கசாக் விருது - புலச்சிந்த் - 2011

சான்றுகள்

மலையாள எழுத்தாளர்கள்
வாழும் நபர்கள்
1950 பிறப்புகள்
கேரளப் பெண் எழுத்தாளர்கள்
யூனியன் கல்லூரி, தெல்லிப்பழை

யூனியன் கல்லூரி (Union College) இலங்கையின் யாழ்ப்பாண மாவட்டத்தில் யாழ்ப்பாண நகரத்திற்கு வடக்கே தெல்லிப்பழை என்ற ஊரில் அமைந்துள்ள ஒரு பாடசாலை ஆகும். 1816 ஆம் ஆண்டில் அமெரிக்க மிசனரிகளால் ஆரம்பிக்கப்பட்டது. இது 200 ஆண்டுகள் பழமையான வரலாற்றை உடைய பாடசாலையும் தெற்கு ஆசியாவின் முதலாவது கலவன் பாடசாலையும் ஆகும்.

சான்றுகள்

யாழ்ப்பாண மாவட்டப் பாடசாலைகள்
அமெரிக்க இலங்கை மறைப்பணி
ஐபிஎம் சைமன்

ஐபிஎம் சைமன் தனிநபர் தகவல்தொடர்புக் கருவி (IBM Simon Personal Communicator) ஐபிஎம்மால் வடிவமைக்கப்பட்டு மிட்சுபிசு எலெக்ட்ரிக் நிறுவனத்தால் தயாரிக்கபட்ட கையடக்க தொடுதிரை செல்லிடத் தொலைபேசி மற்றும் தனிநபர் எண்மத்துணை ஆகும். இத்தகைய 50,000 கருவிகளை பெல்சவுத் செல்லுலர் நிறுவனம் ஆகத்து 1994க்கும் பெப்ரவரி 1995க்கும் இடையே ஐக்கிய அமெரிக்காவில்  விற்றுள்ளது.  தொலைபேசி மற்றும் தனிநபர் எண்மத்துணை செயற்பாடுகளை ஒருங்கிணைத்த  முதல் நுண்ணறிபேசி  இதுவே ஆகும்.

வரலாறு 
நவம்பர் 23, 1992இல் நெவாடாவின் லாசு வேகாசு நகரில் நடந்த கொம்டெக்சு கணினி, தொழினுட்பக் கண்காட்சியில் ஐபிஎம் ஆங்க்ளர் எனக் குறிப்பெயரிடப்பட்ட முன்வடிவக் கருவியை அறிமுகப்படுத்தியது. இது நகர்பேசியையும் தனிநபர் எண்மத்துணையையும் ஒருங்கிணைத்திருந்தது; இதனால் பயனர் தொலைபேசி அழைப்புக்களை ஏற்கவும் விடுக்கவும் முடிந்ததோடு  தொலைநகல், மின்னஞ்சல் மற்றும் நகர்பேசிப் பக்கங்களையும் பயன்படுத்த முடிந்தது. கண்காட்சிக்கு வந்தவர்களும் பத்திரிகையாளர்களும் இந்தக் கருவியில் கூடிய ஆர்வம் காட்டினர்.  இக்கருவி அறிமுகப்படுத்தப்பட்ட அடுத்த நாளே, யுஎஸ்ஏ டுடே என்ற இதழ் தனது பொருளியல் பகுதியின் முதல் பக்கத்தில் இதன் ஒளிப்படத்தை  வெளியிட்டது.

இக்கருவியில் ஆர்வம் காட்டிய பெல்சவுத் நிறுவனம் இதற்கு "சைமன் தனிநபர் தகவல்தொடர்பாளர்" என்ற பெயரைச் சூட்டியது; நவம்பர் 1993இல் கம்பியில்லா உலக மாநாட்டில்  பொதுமக்கள் பார்வைக்குக் கொணர்ந்தது. பெல்சவுத் மே 1994 முதலே விற்பனைக்கு விடத் தயாராகவிருந்தும் இக்கருவியின் மென்பொருளில் ஏற்பட்ட தொழினுட்பச் சிக்கல்களால் ஆகத்து 16, 1994 அன்றுதான் வெளியிட முடிந்தது. தான் சேவை வழங்கிய 15 மாநிலங்களிலும் US$899க்கு இரண்டாண்டு ஒபந்தத்துடனும் ஒப்பந்தமின்றி  US$1099க்கும் விற்கலாயிற்று. பின்னதாக இந்த விலையை  இரண்டாண்டு ஒப்பந்தத்துடன் US$599 ஆகக் குறைத்தது.

சந்தையில் ஆறு மாதங்கள் விற்கப்பட்ட காலத்தில் பெல் சவுத் ஏறத்தாழ 50,000 அலகுகளை விற்றது.

1997 வரை நுண்ணறிபேசி  ("smartphone") என்ற சொல் புழக்கத்தில் வராதபோதும், சைமனின்  சிறப்புக்கூறுகளையும் திறன்களையும் நோக்குங்கால் இதுவே முதல் நுண்ணறிபேசி எனக் குறிப்பிடலாம்.

சிறப்புக்கூறுகள்
சைமனில் தொலைபேசி அழைப்புக்களை விடுக்கவும் ஏற்கவும் இருந்த வசதிகளைத் தவிர தொலைப்பிரதிகளையும், மின்னஞ்சல்களையும் நகர்பேசி அகவி அழைப்புக்களை அனுப்பவும் பெறவும் வசதி இருந்தது;  முகவரிப் புத்தகம், நாட்காட்டி, சந்திப்பு ஒருங்கிணைப்பு, கணக்குக் கருவி, உலக நேரங்காட்டி, மின்னினியல் குறிப்புப் புத்தகம், கையால் எழுதும்  உரை விளக்கங்கள், சீர்தரப்படுத்தப்பட்ட எழுதுகோல் மற்றும் தொடுதிரை தட்டச்சுக் காட்சிகள் போன்ற கூறுகளைக் கொண்டிருந்தது.

துணைப்பொருட்கள்
ஒவ்வொரு சைமனும் மின்னூட்டு தளம், இரண்டு நிக்கல்-காட்மியம் மின்கலங்கள், பாதுகாப்பு தோலுறையுடன் விற்கப்பட்டன. விருப்பத்தேர்வாக  மோட்டாரோலா வடிவமைத்த பிசிஎம்சிஐஏ அகவி அட்டையும்  மணினியுடன் இணைக்க ஆரெசு232  பொருத்துகை தடக்கம்பியும்  எளிய பழைய தொலைபேசிகள் மூலமாக அழைப்புக்களை விடுக்க RJ11 பொருத்துகை தடக்கம்பியும் விற்கப்பட்டன.  ஆர்ஜே தடக்கம்பியின் வழியாக பயனாளர்கள் கட்டணமிக்க நகர்பேசிப் பிணையத்தைப் பயன்படுத்தாது நிலைபேசிப் பிணையங்களைப் பயன்படுத்த முடிந்தது.  1994இல் நகர்பேசிச் சேவை வழங்கப்படாத இடங்களிலும் இது பயன்பட்டது.

மேற்சான்றுகள் 

நகர்பேசிகள்
நுண்ணறிபேசி மென்பொருள்
ஐபிஎம்
பாசிட்ரான் உமிழ்பு தளகதிர்படயியல்

பாசிட்ரான் உமிழ்பு தளக் கதிர்படம் (PET-Positron emission tomogram ) என்பது அணுக்கரு மருத்துவத்தில் ஒரு பயனுள்ளதும் முக்கியானதுமான ஒரு நுண்மையானகருவியால் பெறப்படும் உடல் உறுப்புகளின் அமைப்பியல் மற்றும் இயங்கும் நிலையினைக் காட்டவல்ல படமாகும். கதிர்மருத்துவத்தில் ஓர் உறுப்பில் எந்த இடத்தில் புற்றுநோய் உள்ளது என தெளிவாக்க் காட்டவல்லது.ஒற்றை ஒளியன் உமிழ்பு தளபட(SPECT ) முறையினை ஒத்தது.குறைந்த அரை வாணாள் ( Half life) கொண்ட பாசிட்ரானை வெளிவிடும் கதிர் ஐசோடோப்புகள் மற்றும் சிறப்பு கருவிகளின் துணையுடன் இந்த படம் பெறப்படுகிறது.இதற்காக பாசிட்ரானை உமிழும்
கரி (கார்பன்) 11,
நைட்ரசன் 13,
ஆக்சிசன் 15,
 புளூரின் 18,போன்றவை பெரிதும் பயன்படுகின்றன.இவைகளின் அரை வாணாள் குறைவாக இருப்பதே காரணம்.ஒரு பாசிட்ரான் ஓர் எலக்ட்ரானை அடுத்து வரும் போது , அவை ஒன்றைஒன்று அழித்து, எதிரெதிர் திசைகளில் செல்லும், 511 கிலோ எலக்ட்ரான் வோல்ட் ஆற்றலுடைய இரு காமா
கதிர்களைத் தோற்றுவிக்கின்றன.வட்ட வடிவில் அமைந்துள்ள பல உணரிகளின் துணையுடன் கதிர்கள் தோன்றிய இடத்தினைப் பெற்று கணினியின் உதவியுடன் ஐசோடோப்புகள் உறுப்பில் உள்ள இடத்தினை தெளிவாகப் பெற முடிகிறது.தள கதிர்படத்தினையும் இணைத்து படம் பெறும் போது உறுப்பு அதில் புற்று அமைவிடம் இரண்டினையும் அறியமுடிகிறது.இம்முறை PET-CT எனப்படுகிறது.

மேற்கோள்கள்

பருப்பொருள்
வெப்ப இயக்கவியலின் இரண்டாம் விதி

வெப்ப இயக்கவியலின் இரண்டாம் விதி என்பது ஒரு தனிமைபடுத்தப்பட்ட அமைப்பின் என்ட்ரோபியானது குறையாமல் இருப்பது. ஏனெனில் தனிமைப்படுத்தப்பட்ட அமைப்பானது எப்போதும் வெப்பசமநிலையிலேயே இருக்க முயலும். வெப்ப இயக்கவியலின் இரண்டாம் விதியே அனைத்து விதமான வெப்ப பரிமாற்றத்திற்கு முதன்மையான காரணியாகும்

மேற்கோள்கள்

வெப்ப இயக்கவியல் விதிகள்
இயற்பியல் கோட்பாடுகள்
இயற்பியல் சமன்பாடுகள்
வைக்கிங் காலம்

வைக்கிங் காலம் (Viking Age)  எனப்படுவது  ஐரோப்பிய வரலாற்றில் கி.பி 793 முதல் 1066 வரையிலானக் காலமாகும். குறிப்பாக வடக்கு ஐரோப்பா மற்றும் எசுக்காண்டினாவியாவின் வரலாற்றில் செருமானிய இரும்புக் காலத்திற்கு பிறகான காலமாகும். வரலாற்றின் இக்காலத்தில் எசுக்காண்டினாவிய  நோர்சுமன்கள் ஐரோப்பாவை கடல்வழியாகவும் ஆறுகள் வழியாகவும் சென்றடைந்து படையெடுப்புக்களையும் கைப்பற்றுகைகளையும் மேற்கொண்டு வணிகத்தைப் பரப்பிய காலமாகும். இந்தக் காலத்தில் வைக்கிங்குகள் நோர்சு கிரீன்லாந்து, நியூபவுண்டுலாந்து, தற்கால பரோயே தீவுகள், ஐசுலாந்து, நார்மாண்டி, எசுக்காண்டினாவிய இசுக்கொட்லாந்து, உக்ரைன், அயர்லாந்து, உருசியா மற்றும் அனத்தோலியா ஆகிய இடங்கில் குடியேறினர். வரலாற்றின் பலகாலங்களிலும் வைக்கிங் பயணிகளையும் குடியேற்றங்களையும் காண முடிந்தாலும் இக்காலத்தில் இடம் பெயர்ந்தவர்கள் குறிப்பிடத்தக்க எண்ணிக்கையிலாவர். கூடிய மக்கள்தொகை, வணிக சமநிலையின்மை, வேளாண்மைக்கேற்ற நிலமின்மை போன்றவையே இந்த வெளியேறலுக்கும் மற்ற நாடுகள் மீதான ஆக்கிரமிப்பிற்கும் காரணமாக வரலாற்று ஆவணங்கள் சுட்டுகின்றன.  வைக்கிங் காலத்திற்கான பெரும்பான்மைத் தகவல்களுக்கு ஐசுலாந்திய சாகாசிடமிருந்தே பெறப்படுகின்றன.

மேற்சான்றுகள் 

ஐரோப்பிய வரலாறு
நீதிபதிகள் தேர்வுக் குழு

நீதிபதிகள் தேர்வுக் குழு (Collegeium-கொலீஜியம்)  என்பது இந்திய உச்சநீதிமன்றத் தலைமை நீதிபதியுடன், உச்சநீதிமன்றத்தின் நான்கு மூத்த நீதிபதிகள் அடங்கிய குழுவாகும். இத்தேர்வுக்குழுவின் பணி, உச்சநீதிமன்றத்திற்கு புதிய நீதிபதிகளை தேர்ந்தெடுப்பதே.

தேர்வுக் குழுவின் அதிகாரம்
இந்திய உச்சநீதிமன்றத்திற்கு ஒரு புதிய நீதிபதியை தேர்ந்தெடுக்கும்போது, அந்த நீதிபதி பணியாற்றிய உயர்நீதிமன்றத்தைச் சார்ந்தவரும் மற்றும் தன்னுடன் பணியாற்றும் உச்சநீதிமன்ற நீதிபதியின் கருத்தைத் தலைமை நீதிபதி கேட்டறிவதுடன், சம்பந்தப்பட்ட உயர்நீதிமன்றத்தில் பணியாற்றும் உயர்நீதிமன்றத் தலைமை நீதிபதி, நீதிபதிகள், மூத்த வழக்குரைஞர்கள் ஆகியோரின் கருத்துகளையும் கேட்டறிவார்.

நீதிபதிகள் தேர்வுக் குழு பரிந்துரைக்கும் நபரை நீதிபதியாக நியமிக்கும்படி உச்சநீதிமன்றத் தலைமை நீதிபதி குடியரசுத் தலைவருக்கு (அரசுக்கு) தெரிவிப்பார். உச்சநீதிமன்ற தேர்வுக்குழு பரிந்துரைக்கும் யாரையாவது அரசு ஏற்கவில்லை எனில், அதற்குப் போதிய காரணங்களைத் தெரிவித்தாக வேண்டும். இறுதி முடிவு எடுக்கும் அதிகாரம் உச்சநீதிமன்றத் தலைமை நீதிபதியிடம்தான் உள்ளது என "நீதிபதிகள் தேர்வுக் குழு” எடுத்துரைக்கிறது.

தேசிய நீதிபதிகள் நியமன ஆணையம்
"நீதிபதிகள் தேர்வுக் குழு” முறையில் வெளிப்படைத்தன்மை இல்லை என்பதும், தேர்வு ரகசியமாகப் பாதுகாக்கப்படுகிறது என்பதால், அதில் உள்ள குறைகளை களையவே தேசிய நீதிபதிகள் நியமன ஆணையச் சட்ட வரைவு, 2014 தீர்மானம் நாடாளுமன்றத்தில் கொண்டுவரப்பட்டது, இந்தியப் பாராளுமன்றத்தின் இரு அவைகளிலும் 13-08-2014 அன்று குரல் வாக்கெடுப்பு மூலம் நிறைவேற்றப்பட்டது..

தடை
மத்திய அரசால் கொண்டுவரப்பட்ட இந்த சட்டத் திட்டத்திற்கு இந்திய உச்ச நீதிமன்றம் 2015 அக்டோபர் மாதம் தடைவிதித்தது.

மேற்கோள்கள்

வெளி இணைப்புகள்
நீதிபதிகள் நியமன ஆணையம் – III
 நீதிபதிகள் நியமன ஆணையம் - IV
 நீதிபதிகள்  தேர்வு முறை ரத்துக்கு எதிர்ப்பு:சுப்ரீம் கோர்ட்டில் 25-ல் விசாரணை
 நீதிபதிகள் நியமன மசோதா எதிர்ப்பு மனு; சுப்ரீம் கோர்ட்டில் விசாரணைக்கு ஏற்பு

இதனையும் காண்க
 தேசிய நீதிபதிகள் நியமன ஆணையம்

இந்திய உச்ச நீதிமன்றம்
பெர்குசன், மிசௌரி

பெர்குசன் (Ferguson) ஐக்கிய அமெரிக்க மாநிலம் மிசூரியின் செயின்ட். லூயி கவுன்ட்டியில் அமைந்துள்ள ஓர் நகரமாகும். 2010ஆம் ஆண்டு கணக்கெடுப்பின்படி இதன் மக்கள்தொகை  21,203 ஆகும்.

அமெரிக்காவின் மிகப்பெரும் மின்னாற்றல் கருவிகளை தயாரிக்கும், பார்ச்சூன் 500,  நிறுவனங்களில் ஒன்றான எமெர்சன் எலெக்ட்ரிக் நிறுவனத்தின் தலைமையகம் இங்கு அமைந்துள்ளது.

புவியியல்
பெர்குசன் ஆட்கூறு  (38.744217, -90.305391)அமைந்துள்ளது.  ஐக்கிய அமெரிக்காவின் கணக்கெடுப்புத் துறையின்படி நகரத்தின் பரப்பளவு  ஆகும். இதில்   நிலப்பரப்பும்  நீர்ப்பரப்பும் ஆகும்.

வரலாறு
1855இல் வில்லியம் பி. பெர்குசன் என்பவர் வாபாஷ் இருப்புத்தொடர் நிறுவனத்திற்கு  தமது பெயரில் தொடர்வண்டி நிலையம் அமைக்கவும் தொடர்வண்டி பணியகத்தை நிறுவவும்  நிலத்தை அளித்தார். எனவே இந்தப்  பணியகத்தை அடுத்து உருவான குடியேற்றம் பெர்குசன் தொடர்வண்டி நிலையம் என அழைக்கப்பட்டது. 1894இல் இது நகரமாக அங்கீகரிக்கப்பட்டது.

2014 துப்பாக்கிச் சூடு நிகழ்வு
ஆகத்து 9, 2014 அன்று மைக்கேல் பிரவுன் என்ற ஆயுதமற்ற 18 அகவை இளைஞர், டேரன் வில்சன் என்ற காவல்துறை அதிகாரி என்பவரால் துப்பாக்கியால் சுடப்பட்ட உயிரிழந்தார். இந்நிகழ்வு செயின்ட் லூயிஸ் (மிசோரி) பகுதிகளில் மிகுந்த எதிர்ப்பையும் கலவரங்களையும் உண்டாக்கியது; தேசிய அளவிலும் இந்த நிகழ்வை குறித்த புலனாய்விற்கு அழைப்புகள் விடுக்கப்பட்டன. ஆகத்து 11இல்  புலன் விசாரணை கூட்டாட்சிப் பணியகம் (FBI) இணையாக குடியுரிமை புலனாய்வை மேற்கொண்டது; தலைமை வழக்கறிஞரான எரிக் ஹோல்டரும் நீதித்துறை இந்த நிகழ்வுகளை கண்காணித்து வருமாறு பணித்தார்.

ஆகத்து 10 அன்று உள்ளூர் கால் நிலையம் 150 அதிகாரிகளை கலவரங்களை எதிர்கொள்ளும் தயார்நிலையில் கூட்டியது. எதிர்ப்புக் கூட்டம் வணிக நிலையங்களை சூறையாடியும் வண்டிகளை சேதப்படுத்தியும் கலவரத்தை தொடர்ந்தது. இதனால் நகரத்தின் பல பகுதிகளுக்குச் செல்ல காவல்துறை தடை விதித்தது. அடுத்த நாள் கண்ணீர் புகை குண்டுகளையும் இரப்பர் குண்டுகளையும் பயன்படுத்தி கூட்டத்தை கலைத்தது. சில அறிக்கைகளின்படி துப்பாக்கிச் சூடு நடத்தப்பட்டு ஐந்து நபர்கள் கைது செய்யப்பட்டனர்.   ஆகத்து 14 அன்று மிசூரி ஆளுநர் ஜே நிக்சன் நிலைக் கட்டுக்கடங்காது போவதாகவும் நிலைமையைச் சமாளிக்க மிசூரி நெருஞ்சாலை கண்காணிப்புப் படையினரும் பாதுகாவல் நடவடிக்கைகளில் ஈடுபடுத்தப்படுவதாக அறிவித்தார்.

மேற்சான்றுகள்

வெளி இணைப்புகள்
 City of Ferguson, official website
 Ferguson Citywalk downtown business district 
 Ferguson Twilight Run 
 Ferguson Municipal Library
 Ferguson Farmers' Market

அமெரிக்க நகரங்கள்
சு. ஜெயலட்சுமி

சுந்தரம் ஜெயலட்சுமி (25 சூலை 1920 – 21 சூலை 2007) தமிழ்த் திரைப்பட நடிகை ஆவார். இவர் 1930, 1940 ஆம் ஆண்டுக்காலங்களில் திரைப்படங்களின் கதாநாயகியாக நடித்துள்ளார். கர்நாடக சங்கீதவான்களான, சு. ராஜம் மற்றும் சு. பாலச்சந்தர் இவருடைய சகோதரர்கள் ஆவர். இவர் சிவகவி, சீதா கல்யாணம் முதலிய திரைப்படங்களில் நடித்துள்ளார்.

வாழ்க்கைக் குறிப்பு 
ஜெயலட்சுமி 1920 சூலை 25 இல் சென்னையில் வழக்கறிஞரான வி. சுந்தரம் ஐயர், பார்வதி ஆகியோருக்குப் பிறந்தார். 1933 இல் வி. சாந்தாராம் தமிழ்த் திரைப்படம் ஒன்றைத் தயாரிக்க விளம்பரம் ஒன்றை வெளியிட்டிருந்தார். சுந்தரம் ஐயர் அவருக்கு உதவவென குடும்பத்துடன் கோலாப்பூர் சென்று சீதா கல்யாணம் திரைப்படத்தில் நடித்தனர். ஜெயலட்சுமி இதில் சீதையாகவும், மூத்த சகோதரர் சு. ராஜமையர் இராமராகவும் நடித்தனர்.

மறைவு
ஜெயலட்சுமி 2007 சூலை 21 இல் பெசண்ட் நரில் உள்ள அவரது இல்லத்தில் தனது 86-வது அகவையில் காலமானார்.

மேற்கோள்கள்

வெளி இணைப்புகள் 

தமிழ்த் திரைப்பட நடிகைகள்
20 ஆம் நூற்றாண்டின் இந்திய நடிகைகள்
1920 பிறப்புகள்
2007 இறப்புகள்
சான்சே இல்ல

சான்சே இல்ல  அனிருத் ரவிச்சந்திரன் என்னும் இசையமைப்பாளர் நடித்து வெளியிட்ட இசை ஆல்பமாகும். இந்த ஆல்பம் இந்தியாவின் தமிழ்நாடு மாநிலத்தின் தலைநகரான சென்னை மாநகரைப் புகழும் வண்ணம் வெளியிடப்பட்டது.

பின்னணி
சென்னை மாநகரம் ஆங்கிலேயர் காலம் முதல் முக்கிய வர்த்தக மையமாகவும் கலாச்சார மையமாகவும் விளங்குகிறது. மற்ற எந்த ஊருடனும் ஒப்பிட்டாலும் சென்னை போன்ற ஒரு நகரம் இருக்க வாய்ப்பே இல்லை (சான்சே இல்ல) என்னும் அர்த்தத்தில் பாடல் அமைக்கப்பட்டுள்ளது. இந்தப் பாடலைத் தமிழ் திரையுலக இசையமைப்பாளர் அனிருத் இசை அமைத்து நடித்துள்ளார். விக்னேஷ் சிவன் என்னும் இயக்குநர் இந்தப் பாடலை எழுதி இயக்கியுள்ளார். இதன் ஒளிப்பதிவாளர் வில்லியம் சி.ஜார்ஜ்..

வெளியீடு 
"சான்சே இல்ல" பாடல் யூ டியூப் இணையதளத்தில் 1 ஆகஸ்ட், 2014 ஆம் ஆண்டு வெளியிடப்பட்டது.

மேற்கோள்கள்

தமிழ்ப் பாடல்கள்
பெருக்கல் சார்பு

எண் கோட்பாட்டில் பெருக்கல் சார்பு (multiplicative function) என்பது ஒரு எண்கணிதச் சார்பு ஆகும். n ஒரு நேர்ம முழுஎண் எனில், பெருக்கல் சார்பு f(n) இன் மதிப்பு கீழ்க்கண்டவாறு வரையறுக்கப்படுகிறது:

,   (a, b சார்பகா எண்கள்)

முழுமையான பெருக்கல் சார்பு
பெருக்கல் சார்பின் வரையறையானது சார்பகா எண்களுக்கு மட்டுமல்லாது அனைத்து நேர்ம முழுஎண்களுக்கும் பொருந்துவதாக இருந்தால் அச் சார்பு, முழுமையான பெருக்கல் சார்பு  (completely multiplicative அல்லது totally multiplicative) என அழைக்கப்படும்.

எடுத்துக்காட்டுகள் 
 மாறிலிச் சார்பு:  
என வரையறுக்கப்படும் மாறிலிச் சார்பு , ஒரு முழுமையான பெருக்கல் சார்பு.

 முற்றொருமைச் சார்பு: 
 என வரையறுக்கப்படும் முற்றொருமைச் சார்பு  முழுமையான பெருக்கல் சார்பு

  (k ஒரு சிக்கலெண்)
என வரையறுக்கப்படும் அடுக்குச் சார்பு  ஒரு முழுமையான பெருக்கல் சார்பு. 

இதன் சிறப்பு வகைகள்: 
  
.
 மீபொவ (n,k): 
k ஐ ஒரு நிலையான முழுஎண்ணாகக் கொண்டால்n , k இரண்டின் மீப்பெரு பொது வகுத்தியானது, n மீதான பெருக்கல் சார்பாகும்.
 ஆய்லரின் டோஷண்ட் சார்பு
-ஐ விடப் பெரியதல்லாததாகவும், -ஐப் பகாத எண் ணாகவும் (அ-து,-உடன் 1 ஐத்தவிர வேறு எந்த பொதுக் காரணியையும் கொள்ளாதது) இருக்கும் நேர்ம முழு எண்களின் எண்ணிக்கையைத் தரும்  ஆய்லரின் டோஷண்ட் சார்பு ((n)) ஒரு பெருக்கல் சார்பு
 மோபியஸ் சார்பு
வரையறை 
n ஒரு வர்க்கக்காரணியற்ற நேர் முழு எண் மற்றும் அதன் பகாக் காரணிகளின் எண்ணிக்கை இரட்டையெண் எனில்: 
μ(n) =  1  

n ஒரு வர்க்கக்காரணியற்ற நேர் முழு எண் மற்றும் அதன் பகாக் காரணிகளின் எண்ணிக்கை ஒற்றையெண் எனில்:
 μ(n) = −1 

n க்கு ஒரு பகாக்காரணி வர்க்க எண்ணாக இருந்தால்:
μ(n) =  0 
மோபியஸ் சார்பு (n) ஒரு பெருக்கல் சார்பு.
 வகுஎண் சார்பு
நேர் வகுஎண்களின் கூடுதல் சார்பு, x ஒரு மெய்யெண் அல்லது சிக்கலெண் எனில்,
,  
என வரையறுக்கப்படும் நேர் வகுஎண்களின் கூடுதல் சார்பு σx(n) ஒரு பெருக்கல் சார்பு. 

இதன் சிறப்புவகைகள்:
, n இன் நேர் வகுஎண்களின் மொத்த எண்ணிக்கை,
, n இன் நேர் வகுஎண்களின் கூடுதல்.

பண்புகள் 
f(n) ஒரு பெருக்கல் சார்பு மற்றும் n வெவ்வேறான பகா எண்களின் அடுக்குகளின் பெருக்கமாக, n = pa qb ..., எழுதப்பட்டால்: 

எடுத்துக்காட்டு:

 எனில்:
 
 
 

இதேபோல:

பொதுவாக, f(n) ஒரு முழுமையான பெருக்கல் சார்பு மற்றும் a, b இரண்டும் ஏதேனும் இரு நேர் முழுஎண்கள் எனில்:

f(a) · f(b) = f(மீபொவ(a,b)) · f(மீபொம(a,b)).

டிரிழ்ச்லெட் தொடர்
சில பெருக்கல் சார்புகளுக்கான டிரிழ்ச்லெட் தொடர்கள்:

மேற்கோள்கள்
 Weisstein, Eric W. "Multiplicative Function." From MathWorld--A Wolfram Web Resource. http://mathworld.wolfram.com/MultiplicativeFunction.html

பெருக்கல் சார்புகள்
ஹாப்பி நியூ இயர்

ஹாப்பி நியூ இயர் () 2014ஆம் ஆண்டு திரைக்கு வந்த இந்திய நாட்டு இந்தி அதிரடி நகைச்சுவை திரைப்படம். இந்தத் திரைப்படத்தை பாரஹ் கான் இயக்க, சாருக் கான், தீபிகா படுகோண், அபிஷேக் பச்சன், சோனு சூட், போமன் இரானி, விவான் ஷா, ஜாக்கி செராப் உள்ளிட்ட பலர் நடித்துள்ளார்கள்.

வெளி இணைப்புகள்  
 Official website 	
 

2014 இந்தித் திரைப்படங்கள்
இந்திய நாடகத் திரைப்படங்கள்
இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
இந்திய இந்தித் திரைப்படங்கள்
செருகளத்தூர் சாமா

செருகளத்தூர் சாமா அல்லது சிறுகளத்தூர் சாமா (Serukalathur Sama, சூன் 26, 1904 - ) ஒரு தமிழ்த் திரைப்பட நடிகரும், பாடகரும் ஆவார். இவர் பொதுவாகவே புராணக் கதைகளுடன் சம்பந்தப்பட்ட திரைப்படங்களில் நடித்துள்ளார். அதிலும் இவர் கிருஷ்ணர் வேடத்தில் அதிக முறை நடித்துள்ளார். இவர் 1930 ஆம் 40 ஆம் ஆண்டுக் காலங்களில் திரைப்படங்களில் நடித்தார்.

இளமைக் காலம் 
சாமாவின் இயற்பெயர் சுவாமிநாதன் என்பதாகும். தஞ்சாவூரில் சிறுகளத்தூர் என்ற ஊரில் மிராசுதாரராக இருந்த வைத்தியநாதய்யர் என்பவருக்குப் பிறந்தார். சாமாவின் ஐந்தாவது வயதில் தாயார் இறந்து விடவே, தந்தையார் மறுமணம் செய்து கொண்டார். இதனால் தாய்மாமன் இவரை தஞ்சைக்கு அழைத்துச் சென்று அங்குள்ள கல்யாணசுந்தரம் உயர்நிலைப் பள்ளியில் சேர்த்தார். அத்துடன் கருநாடக இசையையும் கற்றுக் கொண்டார். எஸ்.எஸ்.எல்.சி சோதனையில் சித்தி பெற்ற பின்னர் திருமணம் புரிந்து கொண்டார். இவருக்கு மூன்று பெண் பிள்ளைகள். திருமணம் முடித்த பின்னர் வேலை தேடும் பொருட்டு தம்பியுடன் சென்னை சென்றார். அங்கு இந்தியக் காங்கிரஸ் கட்சியின் அலுவலகத்தில் எழுத்தராக வேலை கிடைத்தது. இரண்டு மாதங்கள் அங்கு பணியாற்றிய பின்னர் சென்னை காஸ்மாபாலிட்டன் கிளப்பில் எழுத்தராகப் பத்து ஆண்டு காலம் பணியாற்றினார். இங்கு பணியாற்றிய காலத்தில் இவரது சில பாடல்களை ஹிஸ் மாஸ்டர்ஸ் வாய்ஸ் நிறுவனத்தினர் இசைத்தட்டுகளில் வெளியிட்டனர். இதனால் இவருக்கு நாடகங்களில் நடிக்கும் வாய்ப்புக் கிடைத்தது.

திரைப்படங்களில் பணி 
ஜி.பி.சி. ஸ்டூடியோவில் மேக்கப்மேன் ஆகப் பணியாற்றிய மாமா ராஜு என்பவர் சாமாவை நேசனல் மூவிடோன் ஸ்டூடியோவுக்கு அறிமுகப்படுத்தினார். அவர்களது முதல் படமான வள்ளி கல்யாணம் படத்தில் நாரதராக நடித்தார். அதன் பின்னர், இயக்குநர் ஏ. நாராயணனின் கீழ் பணியில் சேர்ந்தார். ஓராண்டு காலம் அவருடன் பணியாற்றிய பின்னர் திரௌபதி வஸ்திராபகரணம் (1934) திரைப்படத்தில் கிருஷ்ணனாக வேடமேற்று நடித்தார். தொடர்ந்து மாயா பஜார் (1935), கருடகர்வ பங்கம், பாமா பரிணயம், சிந்தாமணி ஆகிய அடுத்தடுத்த படங்களில் கிருஷ்ணன் வேடத்திலேயே நடித்தார். சிந்தாமணி படத்தில் இவர் பாடிய பாடல்கள் இவருக்குப் புகழ் தேடித் தந்தன. பின்னர் அம்பிகாபதி படத்தில் கம்பன் வேடத்தில் நடித்தார். தொடர்ந்து பல படங்களில் நடித்தார்.

பாரத் பிக்சர்சு என்ற பெயரில் தனது சொந்தப் படத் தயாரிப்பு நிறுவனம் ஒன்றை சாமா ஆரம்பித்தார். இதன் மூலம் 1940 ஆம் ஆண்டில் ஷைலக் என்ற திரைப்படத்தைத் தயாரித்து வெளியிட்டார். இப்படத்தில் அவர் ஷைலக்காக நடித்தார். இப்படம் அவருக்குப் பெரும் நட்டத்தை ஏற்படுத்தியது. ஆனாலும் தொடர்ந்து சுபத்ரா அர்ஜூனா (1941), ராஜசூயம் (1942) என இரண்டு திரைப்படங்களைத் தயாரித்தார். இப்படங்களும் தோல்வியடையவே, கம்பனியை மூடி விட்டார்.

சிறிது காலத்தின் பின்னர் மீண்டும் படங்களில் நடிக்க ஆரம்பித்தார்.

பட்டங்கள் 
நடிகமணி என்ற பட்டத்தை சுத்தானந்த பாரதியார் வழங்கினார்.
திரை அரசன் என்ற பட்டத்தை நாமக்கல் கவிஞர் வெ. இராமலிங்கம் பிள்ளை வழங்கினார்.

நடித்த திரைப்படங்கள்

மேற்கோள்கள்

வெளி இணைப்புகள் 

இந்தியத் திரைப்படப் பாடகர்கள்‎
தமிழ்த் திரைப்பட நடிகர்கள்
1904 பிறப்புகள்
தமிழ்த் திரைப்படத் தயாரிப்பாளர்கள்
தஞ்சாவூர் மாவட்ட நபர்கள்
மெல்லத் திறந்தது கதவு

மெல்லத் திறந்தது கதவு (Mella Thirandhathu Kadhavu) 1986ஆம் ஆண்டில் வெளியிடப்பட்ட இந்தியத் தமிழ்த் திரைப்படம் ஆகும். இத்திரைப்படத்தை ஆர். சுந்தர்ராஜன் இயக்க மோகன், ராதா, அமலா மற்றும் செந்தில் போன்றோர் நடித்திருந்தனர். இப்படம் வசூலில் சாதனை படைத்தது.

இத்திரைப்படத்திற்கு இளையராஜாவும் எம். எஸ் விஸ்வநாதனும் இணைந்து இசை அமைத்தனர். இதன் பிறகு இவர்கள் இருவரும் இணைந்து செந்தமிழ் பாட்டு, செந்தமிழ்ச்செல்வன் மற்றும் விஷ்வதுளசி போன்ற திரைப்படங்களுக்கு இசையமைத்தனர்.

நடிப்பு

இசை

மேற்கோள்கள்

வெளி இணைப்புகள் 

1986 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். எஸ். விஸ்வநாதன் இசையமைத்த திரைப்படங்கள்
இளையராஜா இசையமைத்த திரைப்படங்கள்
ஆர். சுந்தர்ராஜன் இயக்கிய திரைப்படங்கள்
மோகன் நடித்த தமிழ்த் திரைப்படங்கள்
ராதா நடித்த திரைப்படங்கள்
எம். என். நம்பியார் நடித்த திரைப்படங்கள்
செந்தில் நடித்த திரைப்படங்கள்
சார்லி நடித்த திரைப்படங்கள்
அனைத்து-பலத்தீன அரசு

அனைத்து-பலத்தீன அரசு (All-Palestine Government, அரபி: حكومة عموم فلسطين உகுமத் 'உமும் பிலஸ்தீன்) 1948இல் அரபு - இசுரேல் போரின்போது செப்டம்பர் 22, 1948 அன்று அரபு நாடுகளின் கூட்டமைப்பால் நிறுவப்பட்ட அரசாகும். உடனேயே இதனை டிரான்சுயோர்தானைத் தவிர அரபு கூட்டமைப்பிலிருந்த அனைத்து நாடுகளும் ஏற்றுக்கொண்டன. இந்த ஆட்சியின் நிலப்பகுதியாக முந்தைய கட்டளைசார் பலத்தீனத்தின் முழு பகுதியும் அறிவிக்கப்பட்டாலும் உண்மையில் இதன் ஆட்பகுதி காசா கரையாக அமைந்திருந்தது. இதன் பிரதமராக  அகமது இல்மி பாட்சாவும் குடியரசுத் தலைவராக ஹஜ் அமின் அல்-ஹூசைனியும் இருந்தனர்.

இதற்கு சற்றுப் பின்னர்  ஜெரிக்கோ மாநாடு டிரான்சுயோர்தானின் மன்னர் முதலாம் அப்துல்லாவை "அரபு பலத்தீன அரசர்" என அறிவித்தது. இந்த மாநாடு அரபு பலத்தீனமும் டிரான்சுயோர்தானும் இணைய வற்புறுத்தியது; முதலாம் அப்துல்லாவும்  மேற்குக் கரையைக் கைப்பற்ற முன்மொழிந்தார். மற்ற அரபுக் கூட்டமைப்பு நாடுகள் இதற்கு ஒப்பவில்லை.

அனைத்து-பலத்தீன அரசு நிறுவப்பட்டமை தனியான பலத்தீன நாடு உருவாக எடுக்கப்பட்ட முதல் முயற்சியாக சிலர் கருதுகின்றனர். இது எகிப்தின் அரவணைப்பில் எவ்வித அதிகாரமுமின்றி செயல்பட்டது.  இந்த அரசு அரசியல் மற்றும் அடையாளப்படுத்துதலுக்காகவே நிறுவப்பட்டது. இதன் முக்கியத்துவம் படிப்படியாக குறைந்து வந்தது; 1948இன் பிற்பகுதியில் இசுரேலின் படையெடுப்பிற்குப் பிறகு காசாவிலிருந்து கெய்ரோவிற்கு அரசு இடம் பெயர்ந்த பின்னர் வெகுவாகவே குறைந்தது.

1959இல் அனைத்து-பலத்தீன அரசு எகிப்தும் சிரியாவும் இணைந்த ஐக்கிய அரபுக் குடியரசில் இணைக்கப்பட்டது. காசா கரை முறையாக எகிப்து இராணுவ ஆட்சியின் கீழ் வந்தது. எகிப்து முறையாகவோ மற்ற வழிகளிலோ பலத்தீன பகுதிகளுக்கு உரிமை கோரவில்லை. ஆனால் யோர்தான்  மேற்கு கரையை தன்னுடையதாக அறிவித்தது. எகிப்தின் இராணுவம் மற்றும் அரசியல், பொருளியல்நிலைகளை சார்ந்திருந்ததால் அனைத்து-பலத்தீன அரசின் உரிமையுள்ள இறையாண்மை கேள்விக்குறியானது.

மேற்சான்றுகள் 

முன்னாள் குடியரசுகள்
விப்ரநாராயணா (1954 திரைப்படம்)

விப்ரநாரயணா எனும் தெலுங்குத் திரைப்படம் தொண்டரடிப்பொடியாழ்வாரின் கதையை சாராம்சமாகக் கொண்டதாகும். தொண்டரடிப்பொடியாழ்வாரின் இயற்பெயர் தான் "விப்ர நாராயணர்" என்பதாகும். இவர் திருமால் மீது அளவு கடந்த பக்தி கொண்டிருந்தார். இறைவனுக்கு மாலை செய்து அணிவித்து இறைதொண்டு செய்து வந்தார். இவர் பன்னிரு ஆழ்வார்களில் ஒருவர் என்பது குறிப்பிடத்தக்கது. இத்திரைப்படம் தெலுங்கிலும் தமிழிலும் வெளியிடப்பட்டுள்ளது.

நடிப்பு

மேற்கோள்கள்

வெளி இணைப்புகள் 
 

1954 தெலுங்குத் திரைப்படங்கள்
இந்தியத் தமிழ்த் திரைப்படங்கள்
1954 தமிழ்த் திரைப்படங்கள்
இந்தியத் தெலுங்குத் திரைப்படங்கள்
சி. ஆர். சுப்பராமன்

சி. ஆர். சுப்பராமன் அல்லது சி. எஸ். ராம் (C. S. Subbaraman,  18 மே 1924 – 27 சூன் 1952) என்பவர் பிரபல தென்னிந்திய இசையமைப்பாளரும் திரைப்படத் தயாரிப்பாளரும் ஆவார். இவருடைய 28 வருட வாழ்க்கையில் 10 வருடங்கள் திரைப்படத்துறையில் நாட்டம் காட்டினார். இவர் தயாரித்த திரைப்படங்கள் புகழ் பெற்றனவாகத் திகழ்ந்தன.

திருநெல்வேலியில்  (தற்போது தென்காசி மாவட்டம்) புளியங்குடி அருகே  சிந்தாமணி எனும் கிராமத்தில் ராமசாமி ஐயர் என்பவருக்கு மகனாகப் பிறந்தார். இவருடைய மூதாதையர்கள் ஆந்திர பிரதேசத்தில் கிருஷ்ணா மாவட்டத்தைச் சேர்ந்தவர்கள். இவருடைய குடும்பம் நன்றாக தெலுங்கு மொழி பேசும் ஒரு குடும்பம்.

கர்நாடக இசை, இந்துஸ்தானி, மேலை நாட்டிசை, நாட்டுப்புற இசை என்று பல இசை வகைகளிலும் தேர்ச்சி பெற்றிருந்தார். 1940களிலேயே இலத்தீன் அமெரிக்க இசையை தமிழ்த் திரையிசைகளில் புகுத்தியவர்.

தனது 16ஆம் வயதில் ஜி. ராமனாதனின் சகோதரர் சுப்பையா பாகவதரின் சிபாரிசில் சுப்பராமன் எச்.எம்.வி. நிறுவனத்தில் ஹார்மோனியம் வாசிப்பவராகப் பணியிலமர்ந்து, பின்னர் துணை இசை அமைப்பாளரானார்.

இசையமைத்த திரைப்படங்கள் 
 லவங்கி (1946)
 பைத்தியக்காரன் (1947)
 அபிமன்யு (1948)
 மோகினி (1948)
 ராஜ முக்தி (1948)
 கன்னியின் காதலி (1949)
 மங்கையர்க்கரசி (1949)
 ரத்தினகுமார் (1949)
 வேலைக்காரி (1949)
 நல்ல தம்பி (1949)
 பவளக்கொடி (1949)
 பாரிஜாதம் (1950)
 விஜயகுமாரி (1950)
 மச்சரேகை (1950)
 மணமகள் (1951)
 மர்மயோகி (1951)
 இசுதிரீ சாகசம் (1951)
 வனசுந்தரி (1951)
 ராணி  (1952) 
 தர்ம தேவதா (1952)
 காதல் (1952)
 தேவதாஸ் (1953)
 மருமகள் (1953)
 வேலைக்காரி மகள் (1953)
 சண்டிராணி (1953)

உசாத்துணை 

C. R. Subburaman
C. R. Subburaman at IMDb.

வெளி இணைப்புகள் 

இசையமைத்த சில திரைப்படப் பாடல்கள்
Tamil article on C. R. Subbaraman

தெலுங்குத் திரைப்பட இசையமைப்பாளர்கள்
1911 பிறப்புகள்
1952 இறப்புகள்
தமிழ்த் திரைப்பட இசையமைப்பாளர்கள்
தமிழிசைக் கலைஞர்கள்
தமிழ்நாட்டுத் திரைப்படத் தயாரிப்பாளர்கள்
தமிழ்த் திரைப்படத் தயாரிப்பாளர்கள்
தமிழ்நாட்டு இசைக்கலைஞர்கள்
திருநெல்வேலி மாவட்ட நபர்கள்
பனிக்கட்டி வாளி அறைகூவல்

பனிக்கட்டி வாளி அறைகூவல் (Ice Bucket Challenge) என்பது தசையூட்டமற்ற பக்க மரப்பு நோய்க்கான ஆராய்ச்சியில் ஈடுபடும் தன்னார்வத் தொண்டு நிறுவனத்திற்கு நிதி திரட்ட மேற்கொள்ளப்பட்ட அறைகூவல் ஆகும். இந்த அறைகூவலை எதிர் கொள்பவர் ஒரு வாளி குளிர்ந்த நீரை தனது தலையில் ஊற்றிக் கொள்ளவோ அல்லது அத்தொண்டு நிறுவனத்திற்கு $100 நிதியோ அல்லது இரண்டையுமே இருபத்தி நான்கு மணி நேரத்திற்குள் செய்யவோ தன் நண்பர்களால் அறைகூவல் விடப்படுவார். 2014 ஆம் ஆண்டின் நடுவில் சமூக வலைத்தளங்களில் மிக வேகமாக இந்தச் அறைகூவல் பற்றிய செய்தி பரவியது. உலகம் முழுவதும் உள்ள பலரும் இந்த அறைகூவலில் பங்கேற்றனர்.

பின்னணி 
தசையூட்டமற்ற பக்க மரப்பு நோய் (Amyotrophic lateral sclerosis - ALS) எனப்படும் நரம்பு தொடர்பான நோய் குறித்து விழிப்புணர்வு ஏற்படுத்தவும், நிதி திரட்டவும் பனிக்கட்டி வாளி அறைகூவல் அறிமுகப்படுத்தப்பட்டது. இந்தச் அறைகூவலை உலக பிரபலங்களில் பலர் ஏற்றுத் தங்கள் தலையில் ஒரு வாளி குளிர்ந்த நீரை ஊற்றியுள்ளனர். மேலும் இந்தச் சவாலை ஏற்கும் ஒவ்வொருவரும் 3 பேரை முன்மொழிந்து அவர்களையும் இந்தச் அறைகூவலை ஏற்குமாறு கூற வேண்டும்.

மேற்கோள்கள்  

விழிப்புணர்வு நிகழ்ச்சிகள்
பாஞ்சாலங்குறிச்சி (திரைப்படம்)

பாஞ்சாலங்குறிச்சி  1996 வது ஆண்டில் வெளியான தமிழ்த் திரைப்படமாகும். இயக்குநர் சீமான் இயக்கிய இத்திரைப்படத்தில் நடிகர் பிரபு, மதுபாலா, வடிவேலு, விஜயகுமார், சந்திரசேகர், பிரசன்னா ஆகியோர் முதன்மை கதாபாத்திரங்களில் நடித்தனர். இது இசையமைப்பாளர் தேவாவின் இசையமைப்பில் உருவான திரைப்படமாகும்.

பாடல்கள்

சான்றுகள் 

1996 தமிழ்த் திரைப்படங்கள்
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
அறிமுக இயக்குநர் திரைப்படங்கள்
விஜயகுமார் நடித்த திரைப்படங்கள்
கே. எல். என். கிருஷ்ணன்

கே. எல். என். கிருஷ்ணன் (01 ஜனவரி 1918 - 2001) தொழிற் புரட்சி காலத்தில் 1960ஆம் ஆண்டில் ஜப்பானில், உலோகப் பொறியியல் துறையில் பயிற்சி பெற்ற மதுரை தொழிலதிபர் ஆவார். ஜெட் பம்பு உற்பத்தி தொழிற்சாலையை, இந்திய அளவில் முதன்முதலாக மதுரையில் நிறுவியவர். மேலும் இரப்பர், இரும்பு மற்றும் வார்படத் தொழிற்சாலைகளையும் அமைத்தவர்.

கல்விப் பணியில்
சௌராட்டிரக் கல்லூரியின் தலைவராக பதினைந்து ஆண்டுகள் பணியாற்றியவர். மதுரை சமூக அறிவியல்  நிறுவனத்தின் (Madurai Institute of social sciences) தலைவராகவும், மதுரை காமராசர் பல்கலைக் கழகத்தின் ஆட்சி மன்ற உறுப்பினராகவும் பணியாற்றியவர். கே எல் என் பொறியியல் கல்லூரியின் நிறுவனத் தலைவராக  25 ஆண்டுகள் செயல்பட்ட கல்வியாளர்.

பொதுப்பணியில்
மதுரை மாவட்ட சாரணர் இயக்கத்தின் மாவட்ட ஆணையாளராக முப்பது ஆண்டுகள் சேவை செய்தவர்.

நிறுவிய கல்வி நிறுவனங்கள்
 கே. எல். என். பொறியியல் கல்லூரி
 கே. எல். என். தகவல் தொழில்நுட்ப கல்லூரி
 கே. எல். என். பாலிடெக்னிக் கல்லூரி 
 கே. எல். என். பட்டதாரி ஆசிரியர் பயிற்சிக் கல்லூரி 
 கே. எல். என். வித்தியாலயா (CBSE)

பாராட்டுகள்
 1987ஆம் ஆண்டில் இந்தியக் குடியரசு தலைவரிடமிருந்து உத்யோக் பத்ரா சான்றிதழ்
 காஞ்சி காமகோடி சங்கராச்சாரியிடமிருந்து சர்வலோக சேவா இரத்தினா பாராட்டு

மேற்கோள்கள்

1918 பிறப்புகள்
2001 இறப்புகள்
தமிழ்நாட்டுக் கல்வியாளர்கள்
நபர்கள் பற்றிய குறுங்கட்டுரைகள்
சௌராட்டிர நபர்கள்
2014 ஹிரோஷிமா நிலச்சரிவு

2014-ஆம் ஆண்டு ஆகஸ்டு 20 அன்று ஜப்பானின் ஹிரோஷிமா நிலப்பகுதியில் கடும் மழையினால் நிலச்சரிவு ஏற்பட்டது. இந்த நிலச்சரிவில் சிக்கி நாற்பது பேர் உயிரிழந்தனர் மற்றும் ஐம்பத்திற்கும் மேற்பட்டோர் காணாமல் போயினர்.

காரணி
ஹிரோஷிமாவில் ஒரு மாதம் பொழிய வேண்டிய மழை, பேய் மழையை போன்று ஒரே நாளில் பொழிந்ததால்,அந்நகரத்தின் அருகே இருந்த மலைகளில் நிலச்சரிவு ஏற்பட்டது. அதிகப்பட்சமாக, அசாகிடா-கு எனும் பகுதியில்  மழை அதிகாலை ஒன்றரை மணி முதல் நான்கரை மணி வரை பொழிந்தது. அடுத்த இரண்டு மணிநேரத்திற்குள் அதே பகுதியில் இரண்டு முறை நிலச்சரிவு நிகழ்ந்தது.

சேதங்களின் விவரங்கள்
நிலச்சரிவில் சிக்கி நாற்பது பேர் இறந்தனர் மற்றும் 22 ஆகஸ்டு வரையில் ஐம்பத்திற்கும் மேற்பட்டோர் கண்டெடுக்கப்படாமல் உள்ளனர். நிலச்சரிவில் சிக்கியுள்ளோர் பற்றிய தகவல் ஏதுமில்லாததால், பலி எண்ணிக்கை நூறைத் தாண்டும் என அஞ்சப்படுகிறது.

மீட்புப் பணிகள் 
மீட்பு பணிகளில் ஈடுப்பட்டுள்ள உள்ளூர் அணிகளுக்கு உதவ ராணுவத்திற்கு கட்டளை இட்டுள்ளார் அந்நாட்டின் பிரதமர் சின்சோ அபே.

மேற்கோள்கள் 

ஜப்பானில் நிலச்சரிவுகள்
2014 நிகழ்வுகள்
கரந்தை ஆதீஸ்வரசுவாமி ஜினாலயம்

கரந்தை ஆதீஸ்வரசுவாமி ஜினாலயம், தஞ்சாவூர் மாவட்டம் தஞ்சாவூர், கரந்தையில் உள்ளது. இப்பகுதியில் சமணர் வாழ்கின்றனர்.  சோழ நாட்டில் கும்பகோணம், மன்னார்குடி, தீபங்குடி ஆகிய இடங்களில் சமணர் கோயில்கள் உள்ளன.

கோயில் அமைப்பு
கருவறை, ராஜகோபுரம், கர்ப்பகிரகம், அர்த்தமண்டபம், முகமண்டபம், மகாமண்டபம் ஆகிய அமைப்புகளை இக்கோயில் கொண்டுள்ளது. கோயிலுக்கு முன்பாக கொடி மரம் உள்ளது. கோயில் தொடர்பான விழாக்கள் முகமண்டபத்தில் நடத்தப்பெறுகின்றன. முகமண்டபத்தின் வாயிலில் இரு பக்கங்களிலும் துவாரபாலகர்கள் உள்ளனர். மகாமண்டபம் பந்தல் மண்டபம் போன்ற அமைப்பில் உள்ளது. அதில் முதல் நான்கு தூண்களில் பல வடிவங்களில் தீர்த்தங்கரர் உருவங்கள் காணப்படுகின்றன. கருவறையின் மேலுள்ள கோபுரம் இரண்டு நிலைகளைக் கொண்டுள்ளது.  மகாசாஸ்தா சன்னதி உள்ளது.

ஆதீஸ்வர சுவாமி ஜினாலயம் எனப்படும் இக்கோயிலுள்ள மூலவர் சுமார் 600 ஆண்டுகள் பழமை வாய்ந்ததாக இருக்கலாமெனவும், ஆலயத்திலுள்ள முன் மண்டபம், ஜினவாணி ஆலயம், சாஸன தேவ தேவியர் சன்னதிகள் போன்றவை சுமார் சுமார் 300 ஆண்டுகள் பழமை வாய்ந்ததாக இருக்கலாமெனவும் ஆய்வாளர்கள் கருதுகிறார்கள். தமிழகத்திலுள்ள சமண ஆலயங்களிலேயே ஜினவாணிக்கெனத் தனியாக கருவறை, அர்த்த மண்டபம், முக மண்டபம், சுற்றுப்பிரகாரம் என அனைத்தும் ஒரு தனி கோயிலுக்கான அம்சங்களுடன் அமைந்திருப்பது இங்குள்ள தனிச்சிறப்பாகும். தவிரவும் ஸ்ரீகுந்தகுந்தாசாரியார் திருவுருவம் தற்போது அமைக்கப்பட்டுள்ளது. இதைத் தவிர ஸ்ரீபிரம்மதேவர், ஸ்ரீஜ்வாலாமாலினி, ஸ்ரீதர்மதேவி, ஸ்ரீபத்மாவதி மற்றும் நவக்கிரகங்களுக்கென சன்னதிகள் தனித்தனியே உள்ளன. மேலும் 16 தூண்களுடனான பூஜை மண்டபம் தனியே உள்ளது. கோவிலுக்கென நந்தவனமும் குளமும் உள்ளன.

மூலவர் 
கோயிலின் மூலவராக ஆதீஸ்வரசுவாமி எனப்படும் ஆதிநாதர் உள்ளார். மூலவர் முதலாம் தீர்த்தங்கரரான ஸ்ரீரிஷபதேவர் ஆவார்.

வழிபாடு 
பருவ விழாக்கள், பண்டிகைகள் அனைத்தும் நடைபெறுவதோடு அட்சய திரிதயை நாளில் பகவானின் திருவீதி உலாவும் ஆடி மாத முதல் ஞாயிற்றுக்கிழமைகளில் சாஸனதேவ தேவியர் திருவீதி உலாவும் நவராத்திரி காலத்தில் 7ஆம் நாளன்று தெப்ப உற்சவமும் சிறப்பாக நடைபெறுகின்றன.

இதனையும் காண்க
 தமிழ்நாட்டில் சமணம்
 தமிழ்நாட்டில் சமணர் கோயில்கள்

மேற்கோள்கள்

தஞ்சாவூர் மாவட்டத்திலுள்ள சமணக் கோயில்கள்
மன்னார்குடி மல்லிநாதசுவாமி ஜினாலயம்

மல்லிநாதசுவாமி ஜினாலயம்,  திருவாரூர் மாவட்டம் மன்னார்குடியில் உள்ள மல்லிநாதருக்கு அர்ப்பணிக்கப்பட்ட  சமணர் கோயிலாகும். சோழ நாட்டில் கரந்தட்டாங்குடி,  கும்பகோணம், தீபங்குடி ஆகிய இடங்களில் சமணர் கோயில்கள் உள்ளன.

கோயில் அமைப்பு 
இராஜகோபுரம், கருவறை, அந்தராளம், அர்த்தமண்டபம், முகமண்டபம், மகாமண்டபம், கொடி மரம், சமையலறை, பாதுகாப்பு அறை ஆகிய அங்கங்களை இக்கோயில் கொண்டுள்ளது. இராஜகோபுரம் மூன்று நிலைகளைக் கொண்டுள்ளது. முகமண்டபத்தில் உள்ள ஓர் அறையில் ரிசபதேவர் தீர்த்தங்கரர் உள்ளார். அவரது இரு புறமும் யட்சர்கள் உள்ளனர். மகாமண்டபம் மராத்தியர் கலைப்பாணியில் அமைந்துள்ளது. இங்கு பத்மாவதி, தர்மதேவி, பிரம்மதேவி, ஜ்வாலாமாலினி தேவி, சேத்திரபாலர் ஆகியோரின் சன்னதிகள் உள்ளன. பிரகாரத்தில் சுவேதாம்பர தீர்த்தங்கரர் மற்றும் மகாவீரர் ஆகியோரின் சிற்பங்கள் உள்ளன. இராஜகோபுரத்தின் முன்பாக, கோயிலின் வடபுறத்தில், இடிந்த நிலையிலான மடம் உள்ளது. தேர் மண்டபம், வாகன மண்டபம் ஆகியவையும் உள்ளன.

மூலவர் 
கோயிலின் மூலவராக மல்லிநாதர் உள்ளார். 56 செமீ உயரமுள்ள மூலவர் சிற்பம் 1986ஆம் ஆண்டு வடிக்கப்பட்டுள்ளது. பழைய மூலவர் சிற்பம் மூக்குப்பகுதி உடைந்த நிலையில் அர்த்தமண்டபத்தில் காணப்படுகிறது. உற்சவர் மகாமண்டபத்தில் காணப்படுகிறார். உற்சவர் பீடத்தில் அடியில் கிரந்த எழுத்து பொறிக்கப்பட்டுள்ளது.

வழிபாடு 
நித்திய பூசை அனைத்து சன்னதிகளுக்கும் நெய்வேத்தியம், தீப ஆராதனை, அபிஷேகம் போன்றவை மேள வாத்தியம், மணி ஓசையுடன் நடைபெறுகின்றன. வெள்ளிக்கிழமைகளில் சுக்ரவார பூசை, அர்ச்சனை, தீப ஆராதனை ஜ்வாலாமாலினி தேவிக்கு நடைபெறுகிறது. ஒவ்வொரு பௌர்ணமி அன்றும் தேவிக்கு சர்க்கரைப்பொங்கல் நெய்வேத்தியம் செய்யப்படுகிறது. ஆடி, கார்த்திகை, பங்குனி மாதங்களில் நந்தீஸ்வர த்வீப ஆலயங்களுக்கு எட்டு நாட்கள் பூசை நடைபெறுகிறது. ஆண்டுதோறும் வைகாசி சப்தமி வளர்பிறையில் கொடி ஏற்றத்துடன் விழா நடைபெறுகிறது. ஆடி, ஆவணி, புரட்டாசி, ஐப்பசி, மார்கழி, தை ஆகிய மாதங்களில் விழாக்கள் நடைபெறுகின்றன. ஐப்பசி மாதம் தீபாவளியன்று மகாவீரர் பரிநிர்வாண விழாவாகவும், கார்த்திகை தீபம் அன்று ஆலயம் முழுவதும் தீபங்கள் ஏற்றி கற்பூர சொக்கப்பனை ஏற்றும் விழாவாகவும் நடைபெறுகிறது. மார்கழி மாதம் முழுவதும் காலை பஜனை, இரவு முக்குடை தீபம் என அனைத்துச் சன்னதிகளிலும் ஆயிரத்திற்கும் மேலாக சிறிய தீபங்கள் ஏற்றி மகிழ்வர்.

புத்தர் சிலை
இக்கோயிலின் பிரகாரத்தில் அமர்ந்த நிலையில் தியான கோலத்தில் ஒரு புத்தர் சிலையைக் களப்பணியின்போது காணமுடிந்தது. புன்னகை தவழும் முகம், புன்னகை சிந்தும் உதடுகள், சற்றே மூடிய நிலையிலான கண்கள், நீண்டு வளர்ந்த காதுகள் போன்ற கூறுகளுடன் மேலாடையுடன் இச்சிலை உள்ளது. உள்ளூரில் சிலர் இச்சிலையைச் சமண தீர்த்தங்கரர் சிலை என்று கூறிவருகின்றனர்.

இதனையும் காண்க
 தமிழ்நாட்டில் சமணம்
 தமிழ்நாட்டில் சமணர் கோயில்கள்

மேற்கோள்கள்

திருவாரூர் மாவட்டத்திலுள்ள சமணக் கோயில்கள்
நாகலாபுரம்

நாகலாபுரம் மண்டலம், ஆந்திரப் பிரதேசத்தின் சித்தூர் மாவட்டத்திற்கு உட்பட்ட 66 மண்டலங்களில் ஒன்று.

ஆட்சி 
இந்த மண்டலத்தின் எண் 19. இது ஆந்திர சட்டமன்றத்திற்கு சத்தியவேடு சட்டமன்றத் தொகுதியிலும், இந்திய பாராளுமன்றத்திற்கு திருப்பதி மக்களவைத் தொகுதியிலும் உட்படுத்தப்பட்டுள்ளது.

ஊர்கள்
இந்த மண்டலத்தில் 12 ஊர்கள் உள்ளன. 
 சுருட்டுபள்ளி
 திரிபுராந்தகபுரம் கோட்டை
 பீர குப்பம்
 கடிவேடு
 சதாசிவ சங்கராபுரம்
 வெல்லூர்
 கிருஷ்ணாபுரம்
 கலஞ்சேரி
 நாகலாபுரம்
 வெம்பாகம்
 பைடகொடியம்பேடு
 காரணி

சான்றுகள்

சித்தூர் மாவட்டம்
இந்து யாத்திரைத் தலங்கள்